10. การควบคุมภายใน

การควบคุมภายใน

บริษัทได้ให้ความสำคัญต่อการควบคุมภายในอย่างต่อเนื่อง
โดยคณะกรรมการบริษัทได้มอบหมายให้คณะกรรมการตรวจสอบ
สอบทานการประเมินระบบควบคุมภายใน
เพื่อมุ่งเน้นให้ระบบการควบคุมภายในเป็นไปอย่างมีประสิทธิผล เพียงพอ
และเหมาะสมกับการดำเนินธุรกิจ ตลอดจนมีการดูแลรักษาทรัพย์สิน
และการใช้ทรัพยากรของบริษัทอย่างมีประสิทธิภาพ
เพื่อป้องกันความเสียหายที่อาจเกิดขึ้นจากความผิดพลาดหรือการทุจริต รวมทั้งดูแลให้มีระบบบบัญชี
และรายงานทางการเงินที่มีความถูกต้องเชื่อถือได้ ตลอดจนการปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัท
โดยคณะกรรมการบริษัทจะมีการประเมินความเพียงพอของระบบควบคุมภายในเพื่อทำการพัฒนาปรับปรุงเป็นประจำทุกปี

ในปี 2551
ระบบการควบคุมภายในที่มีอยู่ในระบบการบริหารและระบบการปฏิบัติงานของบริษัทมีโครงสร้างการควบคุมภายในเชิงสัมพันธ์
ของ 5 องค์ประกอบ อย่างเหมาะสมและเพียงพอ ดังนี้

1. องค์กรและสภาพแวดล้อม

1.  บริษัทฯ มีการกำหนดเป้าหมายรวมประจำปี โดยกำหนดแผนงานรายปี และเป้าหมาย KPI
    ของแต่ละฝ่าย / โครงการ ซึ่งเป็นที่ยอมรับของทั้งฝ่ายผู้กำหนดนโยบายและฝ่ายผู้ปฏิบัติงาน
    ในปี 2551 มีการแต่งตั้งคณะกรรมการ KPI เพื่อทบทวน KPI ของทุกหน่วยงาน
    ให้เหมาะสมกับสภาวการณ์ปัจจุบัน และให้สอดคล้องกับนโยบายบริษัท โดยมีการประกาศใช้
    KPI ใหม่เมื่อวันที่ 1 สิงหาคม 2551

2.  บริษัทฯ ได้จัดทำข้อกำหนดเกี่ยวกับจรรยาบรรณของคณะกรรมการ ฝ่ายบริหาร
    และพนักงานในการปฏิบัติหน้าที่ตามภารกิจของบริษัทด้วยความซื่อสัตย์ สุจริต และมีคุณธรรม
    ทั้งการปฏิบัติต่อบริษัทและผู้มีส่วนได้เสียทุกกลุ่ม ตลอดจนสาธารณชนและสังคม ในปี 2551
    มีการปรับปรุงเพิ่มเติมจรรยาบรรณบริษัท โดยเพิ่มเติมนโยบายการปฎิบัติต่อตนเอง
    และนโยบายการปฎิบัติต่อบริษัท ตามมติที่ประชุมคณะกรรมการบริษัท ครั้งที่ 7/2551 วันที่ 18
    ธันวาคม 2551

3.  บริษัทฯ มีการจัดทำระเบียบวิธีปฏิบัติงาน ด้านการเงิน จัดซื้อ การบริหารทั่วไป
    และมีระบบบริหารงานคุณภาพ ISO 9001:2000
    เพื่อควบคุมทางเดินเอกสารและคุณภาพของการปฏิบัติงาน

4.  คณะกรรมการบริษัท ได้แต่งตั้งคณะกรรมการบริหาร และแต่งตั้งกรรมการอิสระจำนวน 3
    ท่านเป็นคณะกรรมการตรวจสอบ โดยคณะกรรมการบริหารมีการประชุมกันอย่างน้อยเดือนละ 1
    ครั้ง และคณะกรรมการบริษัทประชุมอย่างน้อยไตรมาสละ 1 ครั้ง
    สำหรับคณะกรรมการตรวจสอบจะประชุมโดยอิสระร่วมกับฝ่ายตรวจสอบและพัฒนาระบบและผู้ตรวจสอบบัญชีของบริษัทอย่างน้อยไตรมาสละ
    1 ครั้ง

5.  โครงสร้างการจัดองค์กรของบริษัทมีศักยภาพในการบริหารงานได้อย่างกระชับและรวดเร็วสอดคล้องกับวิธีมอบอำนาจและความรับผิดชอบ

6.  บริษัทฯ มีนโยบายสนับสนุนการฝึกอบรมและการศึกษาเพื่อการพัฒนาความก้าวหน้าของพนักงาน

2. การบริหารความเสี่ยง

ในกรณีที่บริษัทฯ อาจเกิดปัญหาอันเนื่องจากผลกระทบของปัจจัยเสี่ยงของภายในและภายนอกองค์กร
จะมีแนวทางในการลดความเสี่ยง ดังนี้

  2.1 ปัจจัยเสี่ยงภายใน ได้แก่ โอกาสเกิดข้อผิดพลาดในระดับผู้ปฏิบัติงาน

- มีการอบรมให้ความรู้แก่ผู้ปฏิบัติงาน

- ทบทวนคู่มือปฏิบัติงานให้เป็นปัจจุบัน และมีความชัดเจน

- นำข้อผิดพลาดมาเป็นกรณีศึกษา

- ฝ่ายตรวจสอบและพัฒนาระบบจัดทำแผนการตรวจให้ครอบคลุมและทันสถานการณ์

- มีการตรวจติดตามระบบคุณภาพ ISO 9001:2000 โดยผู้ตรวจภายในปีละ 2 ครั้ง และโดยผู้
ตรวจสอบภายนอก ปีละ 2 ครั้ง

2.  ปัจจัยเสี่ยงภายนอก ได้แก่ ความผันผวนของอัตราดอกเบี้ย นโยบายภาครัฐ
    และภาวะเศรษฐกิจ

- ฝ่ายบริหารจัดประชุมเพื่อรับทราบข้อมูล วิเคราะห์ และกำหนดมาตรการบริหารความเสี่ยง
พร้อมติดตามผลเสนอต่อผู้บริหารระดับสูง หรือคณะกรรมการบริษัท/คณะกรรมการตรวจสอบ

  - การวิเคราะห์อัตราส่วนทางการเงินและประมาณการที่ได้รับผลกระทบ

- ควบคุมระบบการสื่อสารข้อมูล มีการวิเคราะห์ข้อมูลที่ได้รับ และกำกับการแจ้งข่าวต่อสาธารณชน

  - เข้าร่วมกิจกรรมกับกลุ่มธุรกิจเดียวกัน เพื่อศึกษาทิศทางของธุรกิจ

3. การควบคุมการปฏิบัติงานของฝ่ายบริหาร

บริษัทกำหนดมาตรการควบคุม มุ่งเน้นแบบป้องกัน
และส่งเสริมให้ผู้ปฏิบัติงานพัฒนาการควบคุมภายในด้วยตนเองดังนี้

1.  บริษัทฯ กำหนดขอบเขตอำนาจอนุมัติของผู้บริหารระดับต่างๆ

2.  มีการจัดโครงสร้างการปฏิบัติงานให้สามารถสอบทานงานระหว่างกัน

3.  มีการจัดทำรายงานผลการปฏิบัติงาน KPI และทบทวนแผนเป้าหมายทุก 6 เดือน

4.  บริษัทฯ มีมาตรการในการดำเนินงานของบริษัทฯ
    ให้เป็นไปตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
    ตลอดจนกฎหมายอื่นที่เกี่ยวข้อง เช่น ภายใต้ พรบ.บ้านจัดสรร

พรบ.คุ้มครองผู้บริโภค พรบ.สิ่งแวดล้อม พรบ.ควบคุมเอกสาร พรบ.ผังเมือง และอื่นๆ

  4. ระบบสารสนเทศและการสื่อสารข้อมูล

1.  บริษัทฯ กำหนดให้มีการส่งหนังสือนัดประชุม และเอกสารประกอบการประชุม
    ก่อนการประชุมโดยเฉลี่ย 7 วัน ก่อนการประชุม

2.  บริษัทฯ
    มีการจัดโครงสร้างองค์กรให้มีหน่วยงานทำหน้าที่สื่อสารข้อมูลทั้งภายในและภายนอกองค์กร
    โดยมีเนื้อหาสาระอย่างครบถ้วน ถูกต้อง ทันปัจจุบัน ทันเวลา และสามารถค้นหาได้ ได้แก่
    ฝ่ายนักลงทุนสัมพันธ์ และฝ่ายประชาสัมพันธ์ เป็นต้น

3.  มีการจัดทำบอร์ดประชาสัมพันธ์ และบอร์ดแจ้งข่าวสารของบริษัท แสดง ณ
    สถานที่เห็นได้อย่างชัดเจน

4.  แต่ละฝ่ายในบริษัทฯ มีการจัดทำแผนผังผู้ปฏิบัติงานตำแหน่งต่างๆ และ / หรือ
    ตารางกิจกรรมในฝ่ายนั้นๆ

5.  ฝ่ายบริหารระดับสูงเป็นผู้กำกับดูแลระบบเทคโนโลยีสารสนเทศขององค์กร

  5. ระบบการติดตามผล

1.  บริษัทกำหนดมาตรการติดตามผลระหว่างการดำเนินงาน
    โดยกำหนดนัดประชุมฝ่ายบริหารอย่างน้อยเดือนละ 1 ครั้ง
    และประชุมกลุ่มย่อยเพื่อพิจารณาตัดสินปัญหาพร้อมรับทราบความคืบหน้าของโครงการต่างๆ
    ตามที่คณะทำงานได้รับมอบหมาย

2.  บริษัทฯ กำหนดมาตรการประเมินผลในช่วงเวลาที่กำหนด
    และการประเมินอิสระโดยฝ่ายระบบจัดการคุณภาพ และฝ่ายตรวจสอบและพัฒนาระบบ
    เข้าทำการตรวจสอบตามแผนงานตรวจสอบประจำปี

ทั้งนี้ จากการประเมินในหัวข้อทั้งหมด คณะกรรมการเห็นว่า
บริษัทมีระบบการควบคุมภายในเพียงพอแล้ว
(รายละเอียดเกี่ยวกับแบบประเมินความเพียงพอของระบบควบคุมภายใน ปรากฏตามเอกสารแนบ)

ปัจจุบัน บริษัทมีคณะกรรมการตรวจสอบครบทั้ง 3 ท่าน ซึ่งแต่งตั้งโดยที่ประชุมคณะกรรมการบริษัท
ครั้งที่ 4/2549 เมื่อวันที่ 6 พฤศจิกายน 2549 โดยมีผลตั้งแต่วันที่ 7 พฤศจิกายน 2549
เพื่อดูแลให้ระบบการควบคุมภายในเป็นไปตามข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยคณะกรรมการตรวจสอบจะประชุมอย่างน้อยปีละ 4 ครั้ง
และจัดทำรายงานความเห็นของคณะกรรมการตรวจสอบเพื่อให้คณะกรรมการบริษัทพิจารณาตามข้อกำหนดของตลาดหลักทรัพย์แห่งประเทศไทย